Katolisen kirkon kunnioittama Maria muistuttaa paljon niitä jumalattaria, -
joita Rooman valtakunnassa palvottiin jo ennen Jeesuksen syntymää.
Monia niistä kutsuttiin taivaan kuningattariksi, -
aivan kuin nykyajan katolilaiset kutsuvat Mariaa -
ja vihkivät hänelle itsensä ja koko maailman. Mitä siitä pitäisi ajatella?
Se on aiheenamme tänään.
ETULINJASSA
Olen Daniela Persin, ja vieraanani on Per-Arne Imsen, -
pastori, raamatunopettaja ja kirjailija. Tervetuloa, Per-Arne. - Kiitos.
Olemme nyt muutamassa ohjelmassa käsitelleet -
uskontojen sekoitusta, uskontodialogia ja katolisen kirkon roolia niissä.
Tänään jatkamme kirjasi Ei muita jumalia pohjalta.
Tutkit siinä aihetta syvällisesti.
Tänään puhumme Mariasta -
ja erityisesti Marian palvonnasta, jopa taivaan kuningattarena.
Aloitetaan pienellä katsauksella historiaan.
Mennään Rooman valtakuntaan ja Välimeren alueelle.
Siellä palvottiin jumalattaria jo tuhansia vuosia sitten, -
myös jo ennen Jeesuksen syntymää.
Mitä siitä tiedetään Raamatun ja muiden lähteiden perusteella?
Taivaan kuningatar oli olemassa käsitteenä -
jo ennen kuin Mariaa alettiin kutsua taivaan kuningattareksi.
Voimme mennä ajassa kauas taaksepäin Jeremian kirjaan saakka.
Näemme, että siellä ilmeisesti tapahtui jotain -
Israelia ympäröivien kansojen keskuudessa.
Niiden uskonnoissa palvottiin juuri taivaan kuningatarta.
Jumalan kansa omaksui siitä vaikutteita.
Heidän rukouksistaan tuli synkretistisiä.
He rukoilivat sekä Israelin Jumalaa että taivaan kuningatarta.
Jumala varoittaa tästä Jeremian kirjassa (7:18):
"Lapset kokoavat puita, isät sytyttävät tulen, ja vaimot sotkevat taikinaa -
valmistaakseen uhrikakkuja taivaan kuningattarelle, -
ja he vuodattavat juomauhreja muille jumalille, minulle mielikarvaudeksi.
Minulleko he tuottavat mielikarvautta, sanoo Herra, -
eivätkö pikemmin itselleen, omaksi häpeäksensä?
Sentähden, näin sanoo Herra, Herra: Katso, minun vihani ja kiivauteni -
on vuotava tämän paikan ylitse, ihmisten, eläinten..."
Eli taivaan kuningattaren palvonta herätti Jumalan vihan.
Tiedämme Rooman valtakunnan kulttuurista ja uskonnosta -
ensimmäisillä vuosisadoilla jälkeen Kristuksen syntymän, -
että siellä oli Innan, Ishtar, Isis, Astarte -
varmasti monia muitakin. Kaikkia näitä kutsuttiin taivaan kuningattariksi.
Varhaisimmat tunnetut lienevät Semiramis ja Tammus.
Myös juutalaiset ja israelilaiset palvoivat Tammusta.
Tammuksen äiti Semiramis tavallaan teki pojastaan jumalan.
Löydetyissä kuvapatsaissa heidät kuvataan äitinä poika sylissään, -
aivan kuin Mariaa ruvettiin kuvaamaan Jeesus-lapsi sylissään.
Maria ei takuulla ikipäivänä hyväksyisi sitä, -
että pakanajumalattaria ruvetaan kutsumaan hänen nimellään.
Jeesuksen äiti Maria ei ikinä hyväksyisi sitä.
Kyse on siitä, että epäjumalanpalvelus sisällytettiin osaksi kristinuskoa.
Se on epäjumalanpalvelusta ja jotain demonista.
Siksi siitä on puhuttava ja varoitettava.
Usein ne olivat hedelmällisyyden jumalattaria. - Totta.
Siitä on tullut valtavan suosittua.
Miksi Mariasta tuli tuolloin niin tärkeä "jumalatar"?
Luonnollisesti siksi, kuten jo mainitsin, -
että se oli niin yleistä siinä kulttuurissa.
Kun oli kulunut muutama vuosisata alkuseurakunnan ajoista -
ja siinä vallinneesta Hengen elämästä, -
alettiin luisua pois Jumalan sanasta ja Hengen elämästä.
Silloin nämä vaikutteet ja vaikutukset tulivat paljon vahvemmin näkyviin.
Aivan samoin kuin Vanhassa testamentissa, kerta toisensa jälkeen.
Jumala varoittaa Raamatussa epäjumalanpalveluksesta 600 kertaa.
Se on yksi tärkeimpiä teemoja Jumalan sanassa.
VT:ssa mainitaan usein Astarte, joka oli silloin hyvin tavallinen.
Se oli yksi taivaan kuningattarista.
Tiedetäänkö tarkemmin, miten epäjumalanpalvelus ilmeni?
Se vaihteli paljon. Jumalilla oli eri nimiä.
Oli erilaisia jumaltaruja.
Käytännöissä oli isoja maakunnallisia eroja, mutta myös paljon yhteistä.
Ne myös muuttuivat ajan kuluessa.
Esimerkiksi lasten uhraamisesta on säilynyt hirvittäviä kertomuksia.
Mainitsit jo, että tämä sisällytettiin katolisen kirkon uskoon.
Milloin ja miten se virallistettiin, -
että Mariaa alettiin kutsua juuri taivaan kuningattareksi -
ja hän sai erityisaseman kasvavassa katolisessa kirkossa?
Se liittyy aikaan ennen keisari Konstantinusta.
Tämä kehitys alkoi voimalla jo silloin.
Vuonna 380 jKr. kaikkien Rooman imperiumissa piti olla kristittyjä, -
halusivat he sitä tai eivät. Siitä tuli pakkouskonto.
Näistä kaikkien eri jumalien palvojista piti tulla kristittyjä.
Silloin jouduttiin luonnollisesti neuvottelemaan, -
mitä tehdä kaikille noille jumalille, joita kansa palvoi.
Ongelma ratkaistiin yksinkertaisesti vaihtamalla jumalien nimet.
Isiksen palvojaa kehotettiin vaihtamaan hänen nimensä Mariaksi.
Mainitsit äiti ja lapsi -patsaista, -
jotka esittivät Isistä ja Horusta. Niiden nimet vaihdettiin.
Se sisällytettiin uuteen uskoon, -
katolisen kirkon oppiin.
Siitä tuli kaikkea muuta kuin alkuperäistä kristinuskoa, -
siitä tuli tavaton sekamelska.
Katolisessa kirkossa sanotaan, että Maria on pyhimyksistä suurin.
Mitä pyhimys tarkoittaa katolisen opin mukaan, ja mistä se juontaa?
Raamattukin puhuu pyhistä.
Paavali osoitti kirjeensä seurakunnille "Efesossa oleville pyhille", -
"kaikille pyhille, jotka ovat Filippissä," ja niin edelleen.
Sillä tarkoitetaan kristittyjä yleensä. Jeesuksen veren puhdistamina -
meistä on tullut pyhiä ja vanhurskaita Jumalan edessä.
Ajattelu, että on olemassa erityisiä ihmisiä, jonkinlainen eliitti, -
joka on enemmän kuin mattimeikäläiset, tulee pakanuudesta.
Tämä ajattelu poimittiin tuon ajan heeroksista.
Ne eivät olleet jumalia eivätkä ihmisiä, vaan puolijumalia.
Yksikään niistä ei ollut kaikkivaltias, kaikilla oli jokin erityisalue.
Jotain heerosta rukoiltiin esimerkiksi koulua käyvän lapsen puolesta, -
kyse saattoi olla myös jostain ammattiryhmästä tai vastaavasta.
Heeroksia oli tuhansia.
Entä sitten, kun kaikista piti tulla kristittyjä?
Tehtiin sellainen manööveri, että heitä alettiin kutsua suojeluspyhimyksiksi.
Näin saatiin pyhimys joka tarpeeseen.
Esimerkiksi lentopelosta kärsiville on oma pyhimyksensä.
Luin äskettäin Ruotsin katolisen kirkon sivuilta, että he uskovat yhä,-
että useimmat ihmiset joutuvat kulkemaan kiirastulen läpi -
ja maksamaan synneistään ennen taivaaseen pääsyä.
Pyhimysten ei tarvitse tehdä sitä. He ovat tulleet täydellisiksi eläessään -
ja pääsevät kiirastulen ohi suoraan taivaaseen. Onko tämä Raamatussa?
Ei todellakaan.
Kiirastulta ei mainita Raamatussa.
Siitä puhutaan Apokryfikirjoissa, jotka eivät kuulu Raamatun kaanoniin.
Tällaiset lisäykset, joita tulee pikkuhiljaa, -
omaksutaan muista uskonnoista.
Pyhimyksistä on tullut heidän ajattelussaan -
välittäjiä ihmisten ja Jumalan välille. - Juuri niin.
Ja suurimpana heistä Maria.
Ajatellaan, että hänellä äitinä on äidin tunteet ja äitiä on helppo lähestyä.
Mariasta on tullut ikään kuin tie Jumalan luo, -
joko suoraan tai Jeesuksen kautta. Mitä voit kertoa tästä?
Ensinnäkin Kristuksesta piirretään aivan väärä kuva, -
että Maria äidintunteineen pystyy ymmärtämään meitä -
ja osoittamaan hellyyttä ja niin edelleen.
Jeesukselta riistetään Hänen olemuksensa.
Kristus-kuva vääristyy. Jeesus on ankara tuomari ja tarvitsee äitiään, -
joka saa tulla Hänen eteensä ja esittää hienosti asiamme Hänelle, -
jottei Hän rankaisisi meitä kiirastulella tai muulla.
Mutta kun luemme Jeesuksesta evankeliumeista, -
näemme, miten hellästi Hän kohtasi ihmiset.
Hän otti osaa, itki Marian kanssa, osoitti tunteita.
Jeesuksen kuva on vääristetty.
Mariaa pidetään niin isosti esillä, että hän peittää Jeesuksen näkyvistä.
Ajatellaan vaikka mittasuhteita:
Jeesus-vauva istumassa aikuisen Marian sylissä.
Ei Hän istu Marian sylissä. Hän istuu Isän oikealla puolella.
Hänellä on kaikki valta taivaassa ja maan päällä.
Marian korostaminen saa aikaan hyvin vinoutuneen Kristus-kuvan.
Maria myös istuu Jeesuksen oikealla puolella taivaassa. - Sekin.
Me muut moitimme katolilaisia, että he rukoilevat tai palvovat Mariaa.
Onko se totta? Mitä siitä tiedetään?
Rukoilevatko he Mariaa, pyytävätkö vain esirukousta, palvovatko he häntä?
Virallinen katolinen oppi tekee eron sen välillä, -
miten rukoillaan ja palvotaan Jumalaa -
ja miten rukoillaan Mariaa.
Ilmeisesti näitä ei kuitenkaan eroteta yleisesti katolilaisten parissa.
Luen lyhyen sitaatin.
Kirjailija-tutkija nimeltä T. A. McMahon kirjoitti näin:
"Olen palvonut Mariaa lapsesta asti.
Rukoilin useammin ja hartaammin häntä kuin Jumalaa, -
samoin kaikki katoliset ystäväni ja sukulaiseni.
Tämä epäjumalanpalvelus ei ollut vastoin sitä, mitä kirkossa opetettiin.
Opimme sen sieltä.
Eivätkä rukousnauhan 156 rukousta Marialle olleet meidän keksimiämme.
Lisäksi oli tuhansia muitakin Marialle osoitettuja rukouksia -
sekä tuhansille pyhimyksiä osoitettuja litanioita.
Näistä monet tavan takaa varastivat ajan rukouksesta Isälle ja Jeesukselle.
Kokemukseni ei ole ainutlaatuinen", sanoo tämä entinen katolilainen.
"Se on katolilaisen päivittäinen kokemus." - Aivan.
Toukokuu on katolisessa kirkossa Marian kuukausi.
Katolisen kirkon sivuilla sanotaan:
"Marian tahraton sydän olkoon pakopaikkasi ja tie Jumalan luo."
Toukokuussa 2020 paavi Franciscus kehotti kaikkia rukoilemaan -
ruusukon eli rukousnauhan, jonka juuri mainitsit.
Ne, kuten kaksi paavin kirjoittamaa rukousta, on suunnattu Marialle.
Toinen paavin kynästä lähtenyt rukous kuuluu näin:
"Oi Maria, sinä loistat alati tiellämme pelastuksen ja toivon merkkinä.
Me uskoudumme sinulle, joka olet sairaiden terveys.
Ristin juurella samastuit Jeesuksen kärsimykseen ja säilytit uskosi."
Eli yhtäkkiä Mariasta tuleekin sairaiden terveys. - Niinpä.
Maria osallistui jollain tavoin Jeesuksen kärsimyksiin.
Eli kärsijä olikin Maria. Uskonsa säilyttänyt olikin Maria.
Jeesus sysätään tässä syrjään, ja Maria ottaa Hänen paikkansa.
Rukous on omistettu suoraan Marialle.
Rukousvastauksistakin kunnia annetaan Marialle ja pyhimyksille.
Heille osoitetaan monia rukouksia.
Juuri niin. He rukoilevat pyhimyksiä tai Mariaa.
Jos he sitten saavat rukousvastauksen, -
he kiittävät siitä Mariaa tai nimikkopyhimystään.
Se menee vielä paljon pidemmälle.
Ajatellaan "Marian tahratonta sydäntä". Mitä sillä muuten tarkoitetaan?
Mitäkö sillä tarkoitetaan? - Käsite lienee monille meistä vieras.
Sitä käsitettä käytetään.
Se on aika mystinen käsite.
Sen historia juontanee erääseen 1500-luvulla eläneeseen naiseen.
Käytännössä se tarkoittaa -
uusien alueiden valtaamista katoliselle kirkolle.
Rukoillaan koko maailman alistamista Marian tahrattoman sydämen alle.
Rukoillaan tiettyjen alueiden ja kansojen puolesta.
Oikeastaan kyse on uusien alueiden valtaamisesta katoliselle kirkolle.
Se, että toukokuu on Marialle omistettu kuukausi, -
juontaa viimeistään vuoteen 1917.
Silloin yksi näistä Maria-hahmoista ilmestyi Fátimassa Portugalissa.
Sitä kutsutaan Fátiman Neitsyt Mariaksi.
Silloin tämä ― kaiketi demoni ― ilmestyi puolen vuoden ajan kolmelle lapselle.
Siitä on tullut suuri pyhiinvaelluskohde ja keskeinen paikka.
Useiden aiempien paavien tavoin nykyinen paavi on vihkinyt -
koko maailman Fátiman Neitsyt Marialle, taivaan kuningattarelle.
Paavi teki sen kaksi kuukautta sen jälkeen, -
kun hän oli astunut virkaansa 13. maaliskuuta 2013.
Silloin hän vihki ensin koko paaviutensa Marialle.
Kaksi kuukautta myöhemmin hän vihki Fátimassa koko maailman Marialle.
Pohjoismaiden katoliset piispat vihkivät 2014 koko Pohjolan Marialle.
Siinä tosiasiassa pyritään alistamaan koko maailma katolisen kirkon alle.
Maria, eli nainen, ja kirkko samastetaan hyvin usein.
Kyse on uusien alueiden valtaamisesta katolilaisuudelle.
Yhtä asiaa pohdiskelen.
Se ei koske vain kansakuntia ja koko maailmaa, -
vaan yksilön pelastumista -
ja Marian roolin korostamista siinä.
Siteeraan Thomas Mertonia, -
josta on tullut melko suosittu monissa vapaissa suunnissa.
Näin hän kirjoittaa: "Jumalan asettaman järjestyksen mukaan..."
Tämä ei todellakaan ole Raamatusta.
"...on Hänen tahtonsa, että kaikki hyveet tulevat ihmisiin Marian kautta.
Ilman Mariaa Kristuksen tunteminen on vain olettamuksia.
Hänen kauttaan se muuttuu koetuksi.
Pyhityksemme lepää hänen äidinrakkaudessaan.
Maailman tulee tunnustaa se ja ylistää runoudessa kaikkea suurta, -
minkä Jumala on sallinut tapahtua hänen kauttaan, -
ja katedraaleja rakennettakoon hänen nimessään.
Ellei Mariaa nähdä Jumalan äitinä -
ja kaikkien pyhimysten, enkeleiden ja maailman kuningattarena, -
usko Jumalaan jää vajaaksi."
Kerrassaan hirvittävä pelastusoppi!
Tässähän on käytännössä sysätty syrjään Jeesus. - Ja Pyhä Henki.
Totta, molemmat. Marialle annetaan usein myös Hengen asema.
Se, että Marialle tulee omistaa katedraaleja, -
näkyy katolisten kirkkojen nimissä myös täällä Ruotsissa.
Useimmat ovat Neitsyt Marian tai Ruusukon Neitsyt Marian kirkkoja.
Niitä ei nimitetä Jeesuksen tai Jumalan kirkoiksi, vaan Marian.
Maria korotetaan Jumalan ja Jeesuksen yläpuolelle, -
vaikka he sanovat palvovansa Häntä. Se on minusta huolestuttavaa.
Se ilmenee kaikilla alueilla, kuten rakennuksissa.
Sitten tulevat pyhäinjäännökset ja muut.
Kaikki tämä vie pois keskiöstä. Hänet, jota ainoata tulee palvoa -
ja jolle kuuluu ylistys, kunnia ja valta iankaikkisesti, -
Hänet on sysätty syrjään ja nämä epäjumalat tuotu keskiöön.
Jeesus tiesi, että Hänen äitiään haluttaisiin korottaa.
Mitä Hän teki ristillä puhutellessaan opetuslapsi Johannesta? - Kerropa se.
Jeesus sanoi Johannekselle: "Katso, äitisi" -
ja äidilleen: "Katso, poikasi."
Jeesus katkaisi siteen, -
jottei Mariaa korotettaisi Jumalan äidiksi. - Aivan.
Useita kertoja evankeliumeissa ihmiset tulivat Jeesuksen luo sanomaan, -
että äitisi ja veljesi ovat täällä. Mitä Jeesus vastasi?
Se, joka tekee minun Isäni tahdon, on äitini ja veljeni.
Jeesus ei korottanut Mariaa, päinvastoin. - Totta.
On tärkeää, mitä Jeesus itse ja mitä Raamattu sanoo tästä.
Raamatun perusteella ei voi selittää tätä oppia, mariologiaa, -
jolla on katolisessa kirkossa suunnattomat mittasuhteet.
Minulla on halpiskirjahyllyssäni kokonainen hylly kirjoja siitä.
Nuo kirjat eivät ole raamatunselitystä, vaan opin selitystä.
Koko ajan tulee lisää vaikutteita eri uskonnoista.
On itämaista, kreikkalaista, roomalaista... aikamoinen soppa.
"Lähtekää siitä ulos, te minun kansani", sanoo Raamattu.
Aivan, Ilmestyskirja. Meidän tulee lähteä pois tästä porton valtakunnasta.
Se, mistä nyt puhumme, -
oli itse asiassa nähtävissä jo silloin.
Jotkut lähtivät kirkosta näiden asioiden takia.
Tarkoitan esimerkiksi Vigilantiuksen reaktiota niihin.
Hän kirjoitti protestikirjoituksia niitä vastaan.
Hän vastusti niitä.
On tärkeää, että teemme niin myös meidän aikanamme.
Puhutaan vielä pyhäinjäännöksistä ja pyhimysten kuvista.
Mitä Jumalan kymmenen käskyä sanovat niistä?
Ensimmäinen käsky kuuluu: "Älä pidä muita jumalia minun rinnallani."
Myöhemmin käskyjä on vähän siirrelty.
Se juontaa 300―400-luvuille, jolloin niitä muokattiin.
Se otettiin käyttöön myös luterilaisessa kirkossa.
Reformoidussa kirkossa taitaa olla toinen käsky tallella.
Tehtiin siis niin, -
että toinen käsky poistettiin ja viimeinen jaettiin kahteen osaan, -
jottei käskyjä olisi yhdeksän vaan 10. Miten toinen käsky kuuluu?
"Älä tee itsellesi jumalankuvaa äläkä mitään kuvaa, älä niistä, jotka ovat -
ylhäällä taivaassa... alhaalla maan päällä... vesissä maan alla.
Älä kumarra niitä äläkä palvele niitä.
Sillä minä, Herra, sinun Jumalasi, olen kiivas Jumala." (2. Moos. 20)
Sitä korostamme myös täällä.
Rukoillaan nyt katsojiemme puolesta.
Ehkä joku on kokenut tämän vaikeana tai ei pidä näitä asioita niin vakavina.
Rukoillaan heille selvyyttä, -
paluuta ainoan Jumalan luo ja ainoalle pelastustielle. Rukoiletko lyhyesti.
Kiitos, Jeesus, että Sinä tahdot loistaa koko kirkkaudessasi, -
niin että kaikki muu, mikä haluaa viedä Sinun paikkasi, häviää -
ja Sinä saat kaiken ylistyksen ja saat olla keskiössä.
Rukoilemme niiden puolesta, jotka ovat joutunut näissä asioissa harhaan.
Käännä heidän katseensa takaisin Sinuun. Jeesuksen nimessä, aamen.
Aamen. Kiitos, Per-Arne.
Ensi kerralla puhumme Marian palvonnasta vähän eri näkökulmasta.
Miten se ilmenee eri puolilla maailmaa ja eri uskonnoissa.
Pohdimme, voisiko Marian palvonta yhdistää kaikki maailman uskonnot.
Nähdään ensi kerralla!
Olin mukana jo silloin, kun valtiolla oli radio- ja televisiomonopoli.
Silloin pystyi seuraamaan vain yhtä kanavaa.
Nyt ovet ovat auenneet uskomattomalla tavalla -
ja monet hyödyntävät sitä.
Himlen TV7 pyrkii hyödyntämään kaikkia mahdollisuuksia -
julistaa sanomaa Jeesuksesta. Tule sinäkin mukaan tähän upeaan työhön.
Voit tukea tämän ohjelman käännöstyötä:
SOITA: 0600 10070 (10,01 e + pvm) TILILLE: FI40 1112 3000 3427 89
VIITE: 2710 VASTAANOTTAJA: RISTIN TUKI RY
Suomennos: Aune Björkström